b'\n_START_ARTICLE_\nUlrikskirken (Obertilliach)\n_START_PARAGRAPH_\nUlrikskirken (tysk: Pfarrkirche Hl. Ulrich) er en romersk-katolsk sognekirke i Obertilliach i Bezirk Lienz i forbundslandet Tyrol i det sydlige \xc3\x98strig._NEWLINE_Der har v\xc3\xa6ret kirke p\xc3\xa5 dette sted siden midten af det 15. \xc3\xa5rhundrede, da den oprindelige kirke opf\xc3\xb8rtes i den gotiske stil og indviedes 1452. Den nuv\xc3\xa6rende sognekirke opf\xc3\xb8rtes i perioden 1762\xe2\x80\x9364, og er dedikeret til Sankt Ulrik. Kirken opf\xc3\xb8rtes p\xc3\xa5 foranledning af Franz de Paula Penz, og er udstyret med kalkmalerier fra 1783 malet br\xc3\xb8drene Anton og Joseph fra Telfsog, og indviet af fyrstbiskoppen Grev Trapp von Brixen. Den barokke kirkes statelige udseende skyldes tidligere tiders betydning som valfartssted.'